Dalam empat bilion tahun kehidupan di planet kita,
pelbagai spesies telah bangkit…
dan jatuh.
Namun, satu dinasti luar biasa
mempunyai impak yang lebih besar daripada yang lain.
Mamalia.
Ini kisah perjalanan epik mamalia…
untuk menjadi pemerintah dunia.
BABAK 7
MEWARISI BUMI
Tersembunyi di dalam hutan Jurasik purba…
mamalia datang dari permulaan biasa…
diperintah oleh dinasti terhebat yang pernah hidup…
dinosaur.
Ia sangat berkuasa…
sehingga mamalia awal cuma hidup dalam bayang-bayang.
Biasanya, mamalia bersaiz kecil, hidup dekat dengan pokok…
jauh dari gergasi.
Ia aktif sewaktu malam,
mengembangkan pelbagai deria tajam yang membantunya dalam kegelapan.
Di bawah pemerintahan dinosaur,
kebangkitan mamalia terhad.
Namun, lama-kelamaan, semuanya berubah.
Salah satu peristiwa terganas dalam sejarah planet kita
menandakan satu era baharu.
Di sebalik kemusnahan itu,
planet ini tetap pulih.
Dalam beberapa juta tahun,
hutan telah tumbuh semula dan menutupi sebahagian besar daratan.
Cuaca menjadi panas dan basah…
keadaan yang sempurna untuk hidupan berkembang.
Dunia yang bersedia untuk gelombang baharu evolusi.
Asteroid itu telah menyebabkan kepupusan besar mamalia…
namun, mamalia lebih kecil,
mampu bersembunyi di dalam lubang, telah terselamat.
Tanpa dinosaur,
ia akhirnya boleh keluar dari bayang-bayang
dan ke tempat terbuka.
Seperti nenek moyangnya,
koati mempunyai banyak penyesuaian
yang membantunya berkembang di hutan hujan yang kaya.
Sebagai haiwan yang sangat sosial, ia kekal selamat dalam kumpulan.
Hidung ibunya yang fleksibel
boleh menghidu makanan yang tersembunyi di bawah daun kering,
satu deria hebat
yang diasah selama berjuta tahun semasa mencari makanan dalam kegelapan.
Seperti semua mamalia, koati berdarah panas,
jadi ia boleh aktif sepanjang masa.
Maknanya bayi-bayi ini memerlukan banyak tenaga.
Mujurlah, mamalia telah mengembangkan penyelesaian yang luar biasa…
susu.
Ia boleh memberikan anak-anak makan pada bila-bila masa,
walaupun ia kekurangan makanan.
Namun, susu bukan satu-satunya senjata rahsia mamalia awal.
Ia juga ada kuasa otak.
Ia masih sama penting hari ini.
Di hutan-hutan Costa Rica,
monyet kapucin ini cuba menyelesaikan teka-teki…
cara mendapatkan daging dari dalam kepah yang tertutup.
Monyet itu tidak cukup kuat untuk memecahkan cangkerangnya…
tapi ia mendapati mengetuk berkali-kali akan meletihkan kepah itu…
sehingga ia akhirnya terbuka.
Mempelajari perkara ini memerlukan otak yang besar…
dan koordinasi.
Kepintaran unik ini membolehkan nenek moyang primatnya
hidup di hutan 50 juta tahun lalu.
Haiwan yang bijak biasanya bersikap ingin tahu…
dan ia mempunyai manfaat besar pada masa depan.
Monyet betina ini telah belajar
dan ingat
tempat mencari air.
Namun, ia terlalu dalam untuk dicapai.
Mujurlah ia ada penyelesaian hebat.
Ia menjadikan ekornya sebagai span.
Namun, bukan semua cabarannya berkaitan dengan mencari makanan dan air.
Ada buah yang dikumpul bukan untuk dimakan,
tapi untuk disapu pada badannya.
Buah ini mengandungi serai wangi,
minyak yang tidak disukai nyamuk.
Monyet-monyet itu telah menemukan penghalau serangganya sendiri.
Bebas daripada gigitan serangga,
kapucin yang bijak akhirnya boleh berehat.
Namun, ketika nenek moyangnya mula mencapai kemajuan,
keadaan hangat dan basah di tempat tinggalnya mula berubah.
34 JUTA TAHUN LALU
Jisim bumi Antartika mula terpisah dari Amerika Selatan…
mencipta ruang untuk arus laut baharu…
yang membantu mendorong penyejukan global.
Iklim berubah menjadi lebih sejuk.
Namun, itu cuma permulaannya.
Apabila Antartika menjadi semakin sejuk dan terasing,
benua yang besar itu membeku,
mengunci kebanyakan air tawar planet ini.
Apabila dunia utara semakin mengering,
ia menjadi tempat yang lebih berbahaya dan sukar didiami.
Makanan semakin berkurangan,
lebih sukar dicari.
Apabila Bumi berubah,
begitu juga mamalia.
Ada yang menjadi sangat besar.
Seekor Megacerops jantan.
Setinggi dua setengah meter,
sepanjang empat meter…
dan seberat tiga tan.
Saiznya yang besar membolehkannya bergerak jauh untuk mencari makanan…
dan memastikan ia mempunyai simpanan untuk masa-masa terdesak.
Mamalia kini cukup besar untuk menandingi dinosaur yang sudah lama pupus.
Namun, bersaiz besar mempunyai implikasi lain…
terutamanya dalam mencari pasangan.
Betina ini sudah dikawal ketat oleh seekor jantan
yang lebih besar daripada yang pertama.
Jika dicabar,
ia boleh mencederakan lawannya dengan serius.
Namun, jantan yang lebih kecil ini mungkin bernasib baik.
Seekor lagi betina
dan ia nampak bersendirian.
Inilah peluang yang ia nantikan.
Ia mempunyai pesaing.
Kali ini, ia sama padan.
Bagi mamalia-mamalia ini,
saiz penting.
Namun, Megacerops terhebat pun
tidak dapat mengatasi cabaran hebat planet seterusnya.
Pembentukan Antartika telah menyebabkan huru-hara iklim global.
Apabila arus laut berubah
dan planet ini kering…
ia menjadi mudah terbakar.
Kebakaran hutan memusnahkan daratan…
membuka jalan untuk sesuatu yang sangat berbeza…
sesuatu yang cukup mencabar mamalia.
Apabila asap hilang,
bangkit dari abu
ialah bentuk hidupan yang sebelum ini hanya hidup di pinggir…
rumput.
Berakar umbi semasa pengeringan hebat itu…
ia tersebar dengan sangat cepat
sehingga ia menutupi seperlima daripada daratan.
Namun, dataran yang tidak berpenghujung bukan syurga bagi mamalia.
Banyak yang tidak dapat menghadam rumput
dan tidak lama kemudian pupus.
Dua puluh juta tahun kemudian,
mamalia meragut hari ini terus bersaing
dengan penceroboh hijau ini.
Ia telah mengembangkan
pelbagai penyesuaian yang mengubah permainan…
gigi yang khusus,
dikuatkan untuk menghalang silika dalam rumput
daripada meletihkannya…
dan perut yang besar untuk memproses semuanya.
Anak-anaknya lahir sempurna…
boleh berjalan dalam beberapa jam selepas lahir…
dan mengikut kawanannya untuk mencari rumput baharu.
Mamalia telah benar-benar menakluki dataran berumput…
sehingga jumlahnya yang besar
ialah tanda paling jelas bagi kejayaan hebat ini.
Namun, sementara sesetengah mamalia berevolusi untuk memakan rumput,
yang lain berevolusi untuk memakan peragut rumput.
Pemburu.
Kawanan ini mempunyai pertahanan sendiri terhadap kelajuan citah yang hebat.
Mata yang banyak
nampak bahaya awal-awal.
Berlari dalam jumlah besar mencipta kekeliruan
supaya anaknya boleh bersembunyi.
Namun, kucing besar itu ada satu rancangan…
dicipta oleh otak mamalianya yang bijak…
buat kawanan itu panik,
pisahkannya
dan kejar anak yang sendirian itu.
Terdesak untuk mempertahankan satu-satunya anaknya,
gnu betina itu membalas.
Pengejaran masih belum berakhir.
Citah itu semakin ketinggalan…
tetapi anak gnu itu kepenatan.
Apabila anak gnu itu berpusing,
pemburu itu pula yang perlu melarikan diri.
Anak gnu itu selamat sekali lagi…
tapi citah itu akan kembali…
dan perang antara mamalia padang rumput akan berterusan
seperti yang telah berlaku selama berjuta tahun.
2 JUTA TAHUN LALU
Di Amerika Selatan prasejarah,
padang rumput menjadi tuan rumah kepada pertempuran yang sama…
tetapi dengan haiwan yang sangat berbeza.
Armadilo gergasi ini
juga haiwan mamalia…
tapi sebesar kereta.
Doedicurus mungkin tidak pantas,
tetapi walaupun ia kurang kelajuan,
ia mempunyai perisai dan ekor yang membawa maut…
penyesuaian yang melindunginya dan anaknya
daripada mana-mana pemangsa.
Seekor Smilodon…
yang masih kecil lagi.
Ia bukan ancaman serius…
walaupun giginya ibarat pisau belati.
Ia tidak pernah lihat Doedicurus dari dekat
dan pertahanannya menarik.
Rasa ingin tahu menguasainya.
Ia menerokai setiap sudut.
Bagi anak Doedicurus, satu-satunya pilihan ialah berdiam diri.
Perisai armadilo gergasi tidak dapat ditembusi langsung…
dan ia sendiri tahu.
Namun, ada satu peluang yang jelas.
Anak Doedicurus jauh lebih kecil.
Jika ia dapat memegangnya,
ia mungkin boleh terbalikkannya.
Namun, bukan dengan dewasa di sekeliling.
Satu lagi kebuntuan.
Pertempuran antara mamalia sentiasa mendorong evolusinya
dan ia bukan hanya berlaku di padang rumput.
Lima puluh juta tahun lalu,
tempat yang kini dikenali sebagai India dan Asia
bertembung dalam skala yang hebat.
Pertembungan itu memaksa daratan ke langit,
mencipta Himalaya yang menjulang tinggi.
Hari ini, ia sepanjang 2,500 kilometer,
setinggi hampir sembilan kilometer
dan masih membesar.
Dengan suhu beku dan tekanan udara rendah,
gunung-gunung ini tidak boleh didiami bagi kebanyakan haiwan…
tetapi bukan semua.
Jauh di lembah tanpa matahari…
seekor harimau bintang salji jantan…
dan seekor kambing gurun yang sudah mati.
Harimau bintang itu sangat tua,
letih dengan kehidupan gunungnya yang sukar.
Di altitud ini,
mamalia mesti sentiasa makan untuk kekal hangat.
Namun, Himalaya memberikannya cabaran memburu terhebat.
Di atas lembah, seekor harimau bintang betina
dan anak-anaknya,
anak kepada si jantan itu.
Jumlahnya tiga ekor,
semuanya disamarkan dengan sangat hebat.
Harimau bintang salji berbulu tebal,
berkaki besar,
dan berekor panjang…
penyesuaian sempurna untuk habitat
paling curam dan sejuk di Bumi.
Jauh dari cenuram berbahaya…
si ibu memulakan kelas memburu.
Mengajar dan menjaga anak-anak
ialah ciri utama mamalia.
Anak-anak ini akan tinggal bersama ibunya selama hampir dua tahun…
mempelajari kemahiran yang diperlukan untuk terus hidup di kawasan mencabar.
Di altitud ini, setiap peluang mesti diambil.
Jantan tua itu sedang menjejaki sekawan kambing gurun.
Dalam dunia menegak ini, ia mesti sentiasa mengatasi mangsanya…
dan berada cukup dekat…
untuk menyerang hendap.
Kali ini
dua-dua mati.
Namun, legasi harimau bintang itu kekal.
Dalam masa beberapa bulan,
anak-anaknya akan meninggalkan ibunya dan mula memburu sendirian…
setelah mempelajari semua kemahiran yang diperlukan
untuk hidup di puncak dunia.
Walaupun ia telah menakluki daratan,
mamalia tidak berhenti di situ.
Satu mamalia menuju ke arah yang sangat berbeza.
Lima puluh juta tahun lalu, kelawar mencipta dunia baharu…
melalui penerbangan.
Terbang membolehkan haiwan mencari makanan lebih jauh…
dan berhimpun dalam jumlah yang berjuta-juta.
Hari ini,
seperlima daripada semua spesies mamalia ialah kelawar.
Namun, kelawar bukan haiwan pertama yang terbang ke langit.
Setelah menghabiskan waktu malam mencari makan,
kelawar buah ini berlumba untuk kembali ke rumahnya…
kerana pada siang hari bahaya datang.
Burung.
Ia sudah lama tahu terbang sebelum mamalia.
Lebih pantas dan kuat daripada kelawar…
helang dipersenjatai cakar yang membawa maut.
Namun, apabila senja tiba,
langit itu milik kelawar sekali lagi.
Berjuta-juta kelawar terbang,
mengetahui bahawa keselamatan terletak pada jumlah besar
dan pada kegelapan yang mendatang.
Pada masa yang sama kelawar mula berpindah ke udara,
mamalia lain pula berpindah ke laut…
47 JUTA TAHUN LALU
…tertarik dengan kekayaan makanan yang tersembunyi di sebalik ombak.
Perjalanan mamalia ke lautan adalah beransur-ansur.
Ini Maiacetus,
nenek moyang paus sepanjang dua setengah meter.
Namun, tidak seperti paus,
ia masih menghabiskan banyak masa bermalas-malasan di darat.
Di dalam air, ia aktif…
mengejar kawanan ikan.
Masanya di sini
terhad oleh jangka masa ia boleh menahan nafas.
Ia nampaknya terperangkap di antara dua dunia,
terutamanya apabila berdepan bahaya.
Kepintaran mamalia itu satu-satunya pertahanannya…
tapi ia tidak boleh tinggal di sini selamanya.
Otodus.
Dua kali ganda panjang ikan jerung putih.
Dengan deria yang diperhalus, ia boleh menentukan lokasi sebenarnya
dan ia tidak tergesa-gesa untuk menyerang.
Maiacetus sedang kehabisan udara.
Di laut terbuka, tiada jalan keluar.
Jerangkau menawarkan perlindungan.
Namun, masa semakin suntuk.
Saluran memberikannya tempat bersembunyi.
Selamat
dan boleh bernafas sekali lagi.
Perjalanan mamalia masih jauh untuk menjadi tuan di lautan dunia,
tapi ia hanya menunggu masa.
Apabila planet ini terus menyejuk,
ia memberikan banyak hidupan makan…
membenarkan gergasi-gergasi hari ini berkembang.
Mamalia berubah daripada haiwan darat yang kecil…
kepada haiwan yang lebih besar daripada dinosaur.
Dengan setiap nafas gergasi,
ia menggunakan oksigen
dengan jauh lebih berkesan daripada Maiacetus.
Kerana berdarah panas,
ototnya sentiasa berada pada suhu yang betul untuk prestasi maksimum…
membolehkan ikan paus menjana tenaga yang berterusan.
Apabila bersaing untuk mencari pasangan,
paus bongkok jantan memanfaatkan kebolehan ini sepenuhnya…
mengejar seekor paus betina.
Bukan kelajuan sahaja penting.
Paus-paus jantan kekal rapat dengan paus betina itu
supaya ia boleh menilai kekuatan dan staminanya.
Penghembusan nafas buih
menakutkan pesaing.
Yang jantan saling menyerang.
Ada yang ketinggalan,
masih berlawan.
Kumpulan utama terus mengejar…
menghampiri si betina.
Tiba-tiba,
si betina berhenti.
Terapung di dalam air…
ia menamatkan perlumbaan.
Ia sudah membuat keputusan…
dan membenarkan seekor paus jantan…
mendekati.
Mamalia telah menakluki setiap habitat di Bumi…
darat, udara dan laut.
Serangan asteroid itu telah membolehkan mamalia berubah daripada golongan bawahan…
kepada satu kuasa global.
Begitulah peranan peluang dalam sejarah kehidupan di planet kita.
Namun, terdapat satu lagi babak
dalam kisah mamalia yang masih perlu diceritakan.
Dua setengah juta tahun lalu,
mamalia berdepan dengan cabaran baharu.
Penyejukan planet yang perlahan menjadi semakin kuat.
Permulaan zaman ais.
Akan muncul satu kuasa baharu daripada sisa bekunya…
satu mamalia yang lebih bijak dan mudah menyesuaikan diri
berbanding dengan sebelum ini…
haiwan paling berbahaya yang pernah dilihat dunia.
Terjemahan sari kata oleh Siti Salmi